Mc Tino ni umuhanzi ndetse akaba n'umushyushya rugamba mu bitaramo bigiye bitandukanye, kuri ubu niwe uri kwisonga mu batumye urukuta rwa Instagram ya The Cat Vevo warumaze igihe yibasira abahanzi batandukanye ndetse n'abandi batandukanye rufungwa burundu.
The Cat Vevo ni umusore utazwi isura wamenyekanye ku mbuga nkoranyambaga cyane nka Youtube ndetse na Instagram aho yakundaga gukoresha amagambo Atari meza ku bahanzi ndetse n'abandi bari mu ruganda rw'imyidagaduro, kuri ubu nta kibarizwa kuri Instagram, Mc Tino ku isonga ry'abamureze ko akoresha binyuranyije n'amategeko Instagram.
Imenyekana ry'uyu musore mu buryo butangaje ryatangiye mu marushanwa ya Miss Rwanda 2019 aho yakoreshaga amagambo Atari meza ku bategura iki gikorwa ndetse akanagaragaza ko ashyigikiye cyane Miss Mwiseneza Josiane, kumuvuga nabi uri icyamamare byaguteraga gutuma wibasirwa mu buryo bukomeye ndetse ukanatukwa.
Kuri iyi nshuro yakoze mu jisho ry'intare avuga Mc Tino ibintu bitamushimishije ahitamo kumurega kuri Instagram, urukuta rwa The Cat Vevo rusibwa ubwo, The Cat yari amaze kugira abantu barenga ibihumbi 30 bamukurikira kuri Instagram, muri bo hari abari bashyigikiye ibikorwa bye ndetse banabonaga ko avugisha ukuri, ndetse abenshi yababeraga ikiraro cyo kunyuzaho agahinda n'umubabaro bafite abandi bakamufata nk'umunyabihuha,
Mc Tino ku rukuta rwe Watsap yagize ati" Uzamenyere abandi ntukagire ibyuvuga bibi ku bantu utanazi. Imana turi kumwe kandi izahora iruhande rwange".
The Cat Vevo yagiye ashinjwa kenshi gusebanya ndetse no gukomeretsa abahanzi batandukanye utibagiwe n'abanyamakuru bagiye batandukanye, yari amaze gutera ubwoba ibyamamare mu buryo bukomeye ku buryo hari bamwe bajya kuvuga ikintu ugasanga bafite ubwoba ko The Cat Vevo ari buze kubibasira.
Ubutumwa bwa Mc Tino